《妙觉寺三咏 其三 芙蓉》
宋代·孙觌

沙际漾浅碧，竹外攲深红。晨光发秾丽，醉脸酣春融。

欢华不满发，荣悴一日中。娟娟泣朝露，槭槭陨夕风。

顾我非灵仙，丹砂驻君容。举酒酹其根，明年何处逢。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。